Sincer, mie nu îmi venea să cred ce se întâmpla atunci, mă frecam la ochi și la urechi și eram total siderat… să strigi „Jos Ceaușescu!” într-un stat atât de dictatorial cum era România era ceva ce nu se mai auzise… mai auzisem vag atunci că în anul 1977 avusese loc o revoltă în Valea Jiului, dar cred că manifestația din 1987 a fost mai amplă și a avut un răsunet și un impact mult mai puternic, zdruncinând din temelii sistemul comunist.